Árið 2047 siglir lúxussnekkjan Nýja Ísland frá Reykjavík til Karabíska hafsins . Þar hreppir hún mikið óveður og strandar skammt undan landi . Skipsbrotsmenn vita ekki hvar í Karabíska hafinu þeir eru staddir og þegar þeir komast í kynni við fularfulla Íslendinga , sem búa við frumstæðar aðstæður í nálægum skógi , fer af stað örlagarík atburðarás . Sveinn Snorri Sveinsson hefur frá unga aldri fengist við ljóðagerð . Þorpið í skóginum er fyrsta skáldsaga hans . Þorpið í skóginum eftir Svein Snorra Sveinsson Mynd : H.Ó. Drottningin á Júpíter segir frá Elenóru Margréti Lísudóttur og helstu áhrifavöldum í lífi hennar : móðurinni Lísu sem dó úr depurð , sirkússtjóranum Lilla Löve , hinni dularfullu Mónu og lækninum í Vesturbænum , Benedikt Schneider . Í ljóðrænni frásögn á milli draums og veruleika ferðast Elenóra um landið með sirkúsnum sínum . Drottningin á Júpíter eftir Júlíu Margréti Einarsdóttur Hrafnaklukkur Hrafnaklukkur er ellefta ljóðabók Kristians Guttesen . Hún fjallar um mennsku , anda og sjálf . Fyrir höfundi vakir m.a. að kryfja spurninguna „ Hvað er að vera sjálf ? “ Þetta er ekki fræðileg úttekt , heldur frásögn af eigin reynslu . Áður hefur Kristian gefið út ljóðaúrval og skáldsöguþýðingu , en fyrir hana var hann tilnefndur til Íslensku þýðingarverðlaunanna 2007 . Verk Kristians hafa m.a. verið þýdd á ensku og úkraínsku . Hrafnaklukkur eftir Kristian Guttesen Hendur morðingjans Hendur morðingjans er tíunda ljóðabók höfundar . Ljóðin fjalla um samband , sambandsslit , ástmissi og ást . Einlæg tjáning höfundar um sjálfan sig og heiminn sem hann lifir í . Hendur morðingjans eftir Kristian Guttesen Englablóð Englablóð er níunda ljóðabók höfundar . Í bókinni opnar höfundur sig um þunglyndi og sjálfsvígshugsanir . Hér eru á ferðinni bæði prósar sem fást við öngþveiti hins mannlega ástands og angurvær ljóð sem láta engan ósnortinn . Englablóð eftir Kristian Guttesen Í landi hinna ófleygu fugla geymir fjörutíu og tvö frumort ljóð og eitt þýtt . Höfundur var tilnefndur til Íslensku þýðingaverðlaunanna 2007 . Ljóðin eru ástarljóð . Ljóðabókin Mjálm eftir Sigurbjörgu Sæmundsdóttur geymir 19 ljóðamyndir sem eru aðgengilegar öllum sannleiksleitendum , en bókin er frumraun höfundar .